
REPUBLIKA E SHQIPËRISË
BASHKIA SHIJAK
DREJTORIA E MENAXHIMIT TË BURIMEVE NJERËZORE
                                                

Nr._______Prot.	                                                          Shijak, më 14.12.2022        



SHPALLJE PËR POZICION TË LIRË PUNE 
NË STRUKTURËN E SHËRBIMIT TE MZSH-SË


Në zbatim të Ligjit nr.152/2015 “Për shërbimin e mbrojtjes nga zjarri dhe shpëtimin” Bashkia Shijak shpall pozicionin e vendit të lirë të punës për:

· 1 ( një) punonjës zjarrfikës të nivelit bazë.


Misoni
Shërbimi i mbrojtjes nga zjarri dhe shpëtimin, është strukturë e specializuar e gatishmërisë së përhershme dhe ka si mision të tij inspektimin, parandalimin, me masat e mbrojtjes nga zjarri, ndërhyrjen për shuarjen e zjarreve, shpëtimin e jetës, gjësë së gjallë, pronës, mjedisit, pyjeve dhe kullotave në aksidente të ndryshme, fatkeqësi natyrore, si dhe në ato të shkaktuara nga dora e njeriut.


Detyrat edhe përgjegjësitë
Ndërhyn me të gjitha mjetet dhe forcat që disponon për shuarjen e zjarreve, shpëtimin e jetës së njeriut, gjësë së gjallë e pronës, për çdo rast, aksident, incident, fatkeqësi dhe emergjenca të ndryshme;
Organizon punën për rritjen e gatishmërinë së mjeteve, pajisjeve për rritjen e efikasitetit në ndërhyrjen për shuarjen e zjarreve dhe shpëtimin;
Organizon stërvitje, takime e trajnime me institucione dhe subjekte të ndryshme, për dhënien e njohurive mbi sigurinë nga zjarri;
Bashkëpunon me strukturat e Policisë së Shtetit, me institucione të sigurisë publike, strukturat e Forcave të Armatosura, shërbimin e Mbrojtjes Civile, shërbimin e urgjencës mjekësore, për shpëtimin e jetës së njerëzve e të pronës nga zjarri, rreziqet teknologjike, fatkeqësitë natyrore e fatkeqësi të tjera;
Njofton, rregullisht, publikun për detyrat dhe masat në fushën e sigurisë nga zjarri dhe shpëtimin, për rreziqet që vijnë në rast zjarresh, fatkeqësish natyrore, teknologjike, si dhe për mënyrën e dhënies së ndihmës në këto raste.


Kushtet e punës
Shërbimi i MZSH i kryen detyrat duke qenë në gadishmëri 24 orë ne ditë, për të vepruar në çdo rast.
Shërbimi kruhet në grupe  të përbërë ngas 4 punonjës:
1. 1 (një) përgjegjës grupi
1. 1 (një) ndërlidhës
1. 1 (një) shofer
1. 1 (një) zjarrfikës.
Grupi kryen shërbim një herë në 3-4 ditë.
Çdo ditë zhvillon stërvitje në funksion të gadishmërisë dhe efektivitetit të punës në grup.
Në rastë të veçanta efektivi që është në pushim mund të thirret në detyrë (situatë emergjente).


Mundësitë e ecjes në karrierë
Punonjësi i MZSH është punonjës i administratës publike më status të veçantë, i cili rregullohet sipas Ligjit nr.152/2015.
Gradat e punonjësve operacionalë në shërbimin e MZSH janë:
· “Asistent zjarrfikës”;
· “Zjarrfikës”;
· “Kryezjarrfikës”.


Pagat dhe përfitimet
Punonjësi me gradë i shërbimit të MZSH-së, për shkak të përgjegjësisë dhe rrezikshmërisë së lartë në detyrë, në raport me strukturat e tjera të administratës shtetërore, gëzon trajtim të veçantë, , në të cilin përfshihen:
a) paga mujore, e cila përbëhet nga paga për gradë, shtesa për çdo vit vjetërsie shërbimi dhe shtesa për natyrë të veçantë pune;
b) ndihma financiare në rastet e fatkeqësive në familje, sipas përcaktimeve ligjore dhe nënligjore në fuqi;
c) ndihma e menjëhershme financiare, në rast të dëmtimit të rëndë të pronës, për shkak të detyrës, sipas akteve të vlerësimit të dëmit.
Procedurat e trajtimit financiar gjatë qëndrimit në punë të punonjësit të shërbimit të MZSH-së,  përcaktohen me vendim të Këshillit të Ministrave.



Kriteret e domosdoshme për zgjedhjen e aplikantëve:
Për pranimin në pozicionin e punonjësit zjarrfikës, niveli bazë, në bashki, kandidati duhet të plotësojë këto kritere:
a) të jetë shtetas shqiptar;
b) të ketë zotësi të plotë për të vepruar;
c) të jetë në gjendje të mirë shëndetësore dhe i/e aftë fizikisht për të kryer detyra me rrezik të shtuar;
ç) të mos jetë i përjashtuar nga shërbimi zjarrfikës, Policia e Shtetit apo nga institucionet e tjera të administratës publike;
d) të ketë mbaruar arsimin e mesëm;
dh) të mos jetë i/e dënuar me vendim të formës së prerë, për kryerjen e një vepre penale me dashje;
e) të jetë i/e moshës nën 30 vjeç;
ë) të ketë përfunduar testimin fiziko-profesional dhe kursin përkatës pranë Akademisë së Sigurisë ose në qendra të trajnimit zjarrfikës.


Dokumentacioni mënyra dhe afati i dorëzimi: 
0. Dokumentacioni duhet të dorëzohet  pranë Drejtorisë  së Menaxhimit të  Burimeve
Njerëzore  brenda datës 26.12.2022. Dokumentat që nuk dorëzohen brenda këtij afati nuk pranohen.

0. Dokumenat që duhet të paraqiten janë:
· Kërkesë drejtuar institucionit të bashkisë (Sektori MZSH);
· Diplomë të njëhsuar me origjinalin të arsimit të mesëm;
· Raport mjeko-ligjor nga autoriteti kompetent, që vërteton “gjendje të mirë shëndetësore dhe i/e aftë fizikisht për të kryer detyra me rrezik të shtuar”;
· Referencë me karakteristika specifike nga punëdhënësi i fundit, nëse është rasti;
· Vetdeklarim i gjendjes gjyqësore;
· Vërtetim nga Gjykata e Rrethit Gjyqësor dhe Prokuroria e Rrethit Gjyqësor;
· Curriculum Vitae;
· Certifikatë familjare;
· Kopje të kartës së identitetit;
· Certifikata, trajnime profesionale në fushën e MZSH nëse ka;
· Librezë pune të njëhsuar me origjinalin;
· Leje drejtimi për kategori B .

0. Mungesa e njërit prej dokumentave të mësipërme apo pavlefshmëria e dokumentave 
sjell skualifikimin e kandidatit.



Në datën 30.12.2022  Drejtoria e Menaxhimit të  Burimeve Njerëzore  të Bashkise Shijak  do të shpallë në portalin “Shërbimi Kombëtar i Punësimit” dhe  në stendën e informimit të publikut listën e kandidatëve që plotësojnë kriteret e aplikimit. 

Në të njëjtën datë kandidatët që nuk i kriteret e aplikimit  do të njoftohen individualisht nga Drejtoria e Menaxhimit te  Burimeve Njerëzore të Bashkisë Shijak  , nëpërmjet email- it të tyre, për shkaqet e moskualifikimit. 


Fushat e njohurive, aftësitë dhe cilësitë mbi të cilat do të zhvillohet intervista
Kandidatët do të testohen  me shkrim për njohuritë e tyre mbi: 
· Ligjin nr.152/2015 “Për shërbimin e mbrojtjes nga zjarri dhe shpëtimin”
· Rregulloren e MZSH-së.


Mënyra e vlerësimit të kandidatëve 
Kandidatët do të vlerësohen me pikë sipas skemës së vlerësimit si më poshtë:
· 10 pikë për dokumentacionin e dorëzuar 
· 50 pikë vlerësimi me shkrim.
· 40 pikë testimi fizik.

Kandidati që merr më pak se 55 pikë nuk konsiderohet i suksesshëm.

[bookmark: _GoBack]Testimi me shkrim do të zhvillohet në datën 05.01.2023 , ora 10:00 në mjediset e sallës së mbledhjeve të Bashkisë Shijak.

Shkresa përpilohet në 4 (katër) kopje.



KRYETARI
Elton Arbana

